Poblek ivez e teuas da vezañ ar pezhioù-choari kabuki (歌舞伎) hag ar margodennoù bunraku (文楽). Alies e veze choariet ar pezhioù-se gant kouta (小唄 kanaouennoùigoù) ha sonerezh ar shamisen (三味線), ur benveg-seniñ a erruas e Japan e 1600. An Haiku (俳句) e voe an doare barzhoniezh pennañ, Matsuo Bashō (1644-1694) ar mestr anezho. Ur vicher nevez a voe evit ar merched : hini ar geisha (芸者), anezho arzourezed a ouie kanañ, seniñ ha kendivizout gant o arvalien — gisti ne oant ket avat.